stanford-oval/wikipedia huggingface dataset:
วัดอัมพวันเจติยาราม

| วัดอัมพวันเจติยาราม |
| --- | --- |
พระอุโบสถ วัดอัมพวันเจติยาราม

ชื่อสามัญ: วัดอัมพวันเจติยาราม, วัดอัมพวัน, วัดอัมพวา
ที่ตั้ง: ตำบลอัมพวา อำเภออัมพวา จังหวัดสมุทรสงคราม 75110
ประเภท: พระอารามหลวงชั้นโท
นิกาย: มหานิกาย
พระพุทธรูปสำคัญ: หลวงพ่อทรงธรรมหรือหลวงพ่อดำ
เจ้าอาวาส: พระวชิรเจดีย์ (วิทยา วรปุญฺโญ)
 สถานีย่อยพระพุทธศาสนา
วัดอัมพวันเจติยารามวรวิหาร เป็นพระอารามหลวงชั้นโท ชนิดวรวิหาร ตั้งอยู่ในตำบลอัมพวา อำเภออัมพวา จังหวัดสมุทรสงคราม อยู่ติดกับอุทยานพระบรมราชานุสรณ์ พระบาทสมเด็จพระพุทธเลิศหล้านภาลัย เป็นวัดของตระกูลราชินิกุลบางช้าง
ประวัติ

วัดอัมพวันเจติยารามวรวิหารเดิมเรียกกันว่า วัดอัมพวา คาดว่าสร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที่ 1) โดยสมเด็จพระอมรินทราบรมราชินีสร้างถวายแด่สมเด็จพระมารดา (สมเด็จพระรูปศิริโสภาคย์มหานาคนารี) หลังวัดแห่งนี้เคยเป็นนิวาสสถานเก่าของหลวงยกกระบัตร (พระบาทสมเด็จพระพุทธยอดฟ้าจุฬาโลกมหาราช) และคุณนาค (สมเด็จพระอมรินทราบรมราชินี) และยังเชื่อว่าบริเวณพระปรางค์ของวัดนี้เป็นสถานที่พระราชสมภพของพระบาทสมเด็จพระพุทธเลิศหล้านภาลัย (รัชกาลที่ 2) ต่อมาในสมัยพระบาทสมเด็จพระนั่งเกล้าเจ้าอยู่หัว (รัชกาลที่ 3) วัดได้รับการบูรณปฏิสังขรณ์ครั้งใหญ่ โดยพระองค์โปรดเกล้าฯ ให้สร้างกุฏิ พระวิหาร และพระที่นั่งทรงธรรม (ซึ่งแต่เดิมสมเด็จพระรูปศิริโสภาคย์มหานาคนารีทรงบวชเป็นแม่ชีและฟังธรรมในพระที่นั่งนี้) และทรงอัญเชิญพระบรมราชสรีรางคารของสมเด็จพระบรมชนกนาถมาบรรจุไว้ในพระปรางค์ ต่อมาในสมัยพระบาทสมเด็จพระจอมเกล้าเจ้าอยู่หัว (รัชกาลที่ 4) พระองค์โปรดเกล้าฯ ให้ปฏิสังขรณ์พระอุโบสถทั้งหลังและพระราชทานนามใหม่ว่า "วัดอัมพวันเจติยาราม" ในสมัยพระบาทสมเด็จพระจุลจอมเกล้าเจ้าอยู่หัว (รัชกาลที่ 5) พระองค์เสด็จประพาสต้นมาวัดแห่งนี้
กรมศิลปากรประกาศขึ้นทะเบียนวัดอัมพวันเจติยารามเป็นโบราณสถานของชาติในราชกิจจานุเบกษาเมื่อ พ.ศ. 2500 พระอุโบสถตลอดจนถาวรวัตถุในวัดนี้ส่วนใหญ่เป็นศิลปะและสถาปัตยกรรมในสมัยรัตนโกสินทร์ตอนต้น บริเวณวัดเป็นที่ประดิษฐานพระบรมราชานุสาวรีย์พระบาทสมเด็จพระพุทธเลิศหล้านภาลัย ในสมัยพระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร (รัชกาลที่ 9) พระองค์ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นประธานบูรณปฏิสังขรณ์ โดยมีกรมศิลปากรดำเนินงานสนองพระราชดำริ วาดจิตรกรรมฝาผนังพระราชประวัติพระบาทสมเด็จพระพุทธเลิศหล้านภาลัย และจัดภูมิทัศน์รอบบริเวณพระอาราม
โบราณสถาน

พระปรางค์ของวัดมีลักษณะก่ออิฐถือปูน ย่อมุมไม้ยี่สิบ ฐานเป็นสิงห์ซ้อนกันชั้น ๆ เรือนธาตุมีซุ้มทั้งสี่ด้าน มีวิหารคดล้อมรอบซึ่งมีหลังคาเครื่องไม้มุงกระเบื้อง ภายในวิหารคดประดิษฐานพระพุทธรูปประทับนั่งอยู่โดยรอบ ด้านหนึ่งประดิษฐานพระพุทธไสยาสน์
พระที่นั่งทรงธรรม วิหารทรงสี่เหลี่ยมผืนผ้าก่ออิฐถือปูน หลังคาเครื่องไม้มุงกระเบื้องมีชายคาปีกนกคลุมทั้งสี่ด้าน ภายในประดิษฐานพระพุทธรูป "หลวงพ่อทรงธรรมหรือหลวงพ่อดำ" และรอยพระพุทธบาทจำลองสี่รอย พระอุโบสถของวัดเป็นอาคารก่ออิฐถือปูน หลังคาเครื่องไม้มุงกระเบื้องด้านหน้าและมีพาไลยื่นออกมา หน้าบันประดับกระจกสี ภายในพระอุโบสถมีจิตรกรรมฝาผนังซึ่งเขียนช่วงปี พ.ศ. 2540–2542 เป็นภาพแสดงพระราชประวัติพระบาทสมเด็จพระพุทธเลิศหล้านภาลัย และเรื่องราวเกี่ยวกับพระราชนิพนธ์เรื่อง สังข์ทอง ไกรทอง คาวี และ อิเหนา และบริเวณประตูด้านหน้าเป็นภาพการเสด็จพระราชดำเนินเลียบพระนครโดยกระบวนพยุหยาตราทางสถลมารค วัดยังมีกุฏิทรงไทยยกพื้นสูง สร้างขึ้นในสมัยพระบาทสมเด็จพระพุทธยอดฟ้าจุฬาโลกมหาราช
แหล่งค้นคว้าเพิ่มเติม

จุฬารัตน์ เชื้อทหาร. (2546). จิตรกรรมฝาผนังในพระอุโบสถวัดอัมพวันเจติยาราม จังหวัดสุมทรสงคราม. วิทยานิพนธ์ ศศ.ม. (ไทยศึกษา). นครปฐม: บัณฑิตวิทยาลัย สถาบันราชภัฏนครปฐม.
บุญเตือน ศรีวรพจน์, บรรณาธิการ. (2559). จิตรกรรมฝีพระหัตถ์และจิตรกรรมตามแนวพระราชดําริสมเด็จพระเทพรัตนราชสุดาฯ สยามบรมราชกุมารี: วัดอัมพวันเจติยาราม. กรุงเทพฯ: กระทรวงวัฒนธรรม.
บุหลง ศรีกนก. (2543). จิตรกรรมฝาผนังพระอุโบสถ วัดอัมพวันเจติยาราม จังหวัดสมุทรสงคราม. ศิลปากร. 43(1): 4-21.
สุวรรณา เกรียงไกรเพ็ชร์ และสุรเชษ์ฐ สุขลาภกิจ. (2566). จิตรกรรมฝาผนังพระอุโบสถ วัดอัมพวันเจติยาราม: จากวัฒนธรรมอัมพวา สู่รัตนโกสินทร์. ใน ชีวิตและงาน อาจารย์ คุณนิออน สนิทวงศ์ ณ อยุธยา. บรรณาธิการโดย วิมลวรรณ ปีตธวัชชัย. น. 287-319. กรุงเทพฯ: มูลนิธิคึกฤทธิ์ 80 ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี.
เสรภูมิ วรนิมมานนท์. (2546). การศึกษาจิตรกรรมฝาผนังวัดอัมพวันเจติยารามวรวิหาร. วิทยานิพนธ์ ศศ.ม. (ไทยศึกษา). กรุงเทพฯ: โครงการบัณฑิตศึกษา สถาบันราชภัฏธนบุรี.
กุฏิทรงไทยยกพื้นสูงของวัด
มหาวิทยาลัยนวมินทราธิราช

| --- | --- |
ตราพระอินทร์ทรงช้างเอราวัณ สัญลักษณ์ประจำมหาวิทยาลัย
ชื่อเดิม: มหาวิทยาลัยกรุงเทพมหานคร (ม.กทม.)
ชื่อย่อ: นมร. / NMU
คติพจน์: บาลี: วิชชฺ อุปปตตํ เสฏฺฐา (การเกิดปัญญาประเสริฐกว่าเกิดสิ่งใด ๆ)
ประเภท: มหาวิทยาลัยในกำกับของรัฐ
สถาปนา: 13 พฤศจิกายน พ.ศ. 2553  (14 ปี 118 วัน)
สังกัดการศึกษา: กรุงเทพมหานคร
นายกสภาฯ: สุรพล นิติไกรพจน์
อธิการบดี: อนันต์ มโนมัยพิบูลย์
ผู้ศึกษา: 2,596 คน (2566)
ที่ตั้ง: 131/6 ถนนขาว แขวงวชิรพยาบาล เขตดุสิต 10300 13°46′50″N 100°30′33″E﻿ / ﻿13.78056°N 100.50917°E﻿ / 13.78056; 100.50917
เพลง: มาร์ชนวมินทราธิราช
สี:   สีเขียวเข้ม
เว็บไซต์: www.nmu.ac.th

มหาวิทยาลัยนวมินทราธิราช (อังกฤษ: Navamindradhiraj University; อักษรย่อ: นมร. – NMU) เดิมชื่อ มหาวิทยาลัยกรุงเทพมหานคร (ม.กทม.) เป็นมหาวิทยาลัยในกำกับของกรุงเทพมหานคร ตั้งอยู่ในเขตดุสิต กรุงเทพมหานคร ก่อตั้งขึ้นในปีพ.ศ.2497 และสถาปนาขึ้นวันที่ 13 พฤศจิกายน พ.ศ. 2553 โดยมีคณะวิชาเริ่มแรก คือ คณะแพทยศาสตร์วชิรพยาบาล และคณะพยาบาลศาสตร์เกื้อการุณย์
ปัจจุบัน มหาวิทยาลัยนวมินทราธิราชประกอบด้วย 3 คณะวิชา 2 วิทยาลัย จำนวนรวมหลักสูตรทั้งสิ้น 15 หลักสูตร ประกอบด้วย ระดับปริญญาตรี 12 หลักสูตร ระดับบัณฑิตศึกษา 3 หลักสูตร และหลักสูตรฝึกอบรมอื่น ๆ เช่น วุฒิบัตรแสดงความรู้ความชำนาญในการประกอบวิชาชีพเวชกรรม หลักสูตรมหานคร หลักสูตรผู้นำเมือง เป็นต้น
นอกจากนี้ มหาวิทยาลัยนวมินทราธิราช ยังเน้นการบริการวิชาการแก่สังคมที่สอดคล้องกับความต้องการของเมือง การวิจัยเพื่อพัฒนาศาสตร์เขตเมือง และการทำนุบำรุงศิลปวัฒนธรรมและอนุรักษ์ภูมิปัญญาของกรุงเทพมหานคร ภายใต้การบริหารจัดการตามหลักธรรมมาภิบาล มุ่งสู่การเป็นมหาวิทยาลัยแห่งเมือง (City University) อันดับ 1 ในภูมิภาคอาเซียน ภายใต้ปรัชญา "ผู้นำด้านศาสตร์เขตเมือง"
การศึกษา

มหาวิทยาลัยนวมินทราธิราช เปิดเรียนและสอนในระยะแรกมุ่งเน้นสาขาวิทยาศาสตร์สุขภาพ เมื่อมหาวิทยาลัยมีการขยายตัวมากยิ่งขึ้น จึงได้มีการเปิดการเรียนการสอนในสาขาวิทยาศาสตร์และเทคโนโลยี และสังคมศาสตร์ โดยได้พัฒนาหลักสูตรขึ้นตามความต้องการของกรุงเทพมหานครและการแก้ไขปัญหาของเมือง ประกอบด้วยส่วนงานทางวิชาการที่จัดการเรียนการสอน 3 คณะวิชา 2 วิทยาลัย ได้แก่
คณะแพทยศาสตร์วชิรพยาบาล
คณะพยาบาลศาสตร์เกื้อการุณย์
วิทยาลัยพัฒนามหานคร
วิทยาลัยพัฒนาชุมชนเมือง
คณะวิทยาศาสตร์และเทคโนโลยีสุขภาพ
ในปีการศึกษา 2565 มหาวิทยาลัยนวมินทราธิราช เปิดการเรียนการสอนในระดับปริญญา จำนวนรวมหลักสูตรทั้งสิ้น 15 หลักสูตร ประกอบด้วย ระดับปริญญาตรี 12 หลักสูตร ระดับปริญญาโท 3 หลักสูตร และหลักสูตรวุฒิบัตรแสดงความรู้ความชำนาญในการประกอบวิชาชีพเวชกรรม 24 หลักสูตร ได้แก่
| คณะวิชา/ วิทยาลัย | ระดับปริญญาตรี | ระดับปริญญาโท | วุฒิบัตร |
| --- | --- | --- | --- |
| คณะแพทยศาสตร์วชิรพยาบาล | แพทยศาสตรบัณฑิต วิทยาศาสตรบัณฑิต สาขาวิชารังสีเทคนิค  สาขาวิชาปฏิบัติการฉุกเฉินการแพทย์  (ร่วมกับ คณะวิทยาศาสตร์และเทคโนโลยีสุขภาพ) | วิทยาศาสตรมหาบัณฑิต สาขาวิชาการป้องกันควบคุมโรคเขตเมือง | วุฒิบัตรแสดงความรู้ความชำนาญในการประกอบวิชาชีพเวชกรรม กุมารเวชศาสตร์  จักษุวิทยา  เวชศาสตร์ฉุกเฉิน  เวชบำบัดวิกฤต  ศัลยศาสตร์  ศัลยศาสตร์ยูโรวิทยา  ประสาทศัลยศาสตร์  ศัลยศาสตร์ตกแต่ง  สูติศาสตร์ - นรีเวชวิทยา  โสต ศอ นาสิก วิทยา  เวชศาสตร์ครอบครัว  ออร์โธปิดิกส์  ออร์โธปิดิกส์ อนุสาขากระดูกสันหลัง  ออร์โธปิดิกส์ อนุสาขาข้อเข่าและข้อสะโพก  ออร์โธปิดิกส์ อนุสาขาการบาดเจ็บทางกีฬา  อายุรศาสตร์  อายุรศาสตร์มะเร็งวิทยา  อายุรศาสตร์โรคข้อและรูมาติซั่ม  อายุรศาสตร์โรคเลือด  อายุรศาสตร์ประสาทวิทยา  อายุรศาสตร์โรคต่อมไร้ท่อและเมตะบอลิสึม  อายุรศาสตร์โรคไต  อายุรศาสตร์โรคระบบทางเดินอาหาร  อายุรศาสตร์โรคหัวใจ |
| คณะพยาบาลศาสตร์เกื้อการุณย์ | พยาบาลศาสตรบัณฑิต | พยาบาลศาสตรมหาบัณฑิต สาขาวิชาการพยาบาลผู้ใหญ่และผู้สูงอายุ   |  |
| วิทยาลัยพัฒนามหานคร | รัฐประศาสนศาสตรบัณฑิต สาขาวิชาการบริหารและจัดการเมือง ศิลปศาสตรบัณฑิต สาขาวิชานวัตกรรมบริการ วิชาเอกการบริการในธุรกิจการบิน  วิชาเอกการบริการในสถานพยาบาล | รัฐประศาสนศาสตรมหาบัณฑิต การพัฒนาและจัดการมหานครอย่างยั่งยืน วิทยาศาสตรมหาบัณฑิต สาขาวิชาการพัฒนาและจัดการเมือง |  |
| วิทยาลัยพัฒนาชุมชนเมือง | การจัดการบัณฑิต สาขาวิชาการจัดการทรัพยากรอาคาร เทคโนโลยีบัณฑิต สาขาวิชาเทคโนโลยีระบบราง ศิลปศาสตรบัณฑิต สาขาวิชาการพัฒนาเด็กปฐมวัย ศึกษาศาสตรบัณฑิต สาขาวิชาการศึกษาปฐมวัย |  |  |
| คณะวิทยาศาสตร์และเทคโนโลยีสุขภาพ | วิทยาศาสตรบัณฑิต สาขาวิชาปฏิบัติการฉุกเฉินการแพทย์ (ร่วมกับ คณะแพทยศาสตร์วชิรพยาบาล)  สาขาวิชาอาชีวอนามัยและความปลอดภัยในสถานพยาบาล  สาขาวิชาเทคโนโลยีเครื่องมือแพทย์และห้องผ่าตัด  สาขาวิชาการจัดการสาธารณภัย |  |  |
พิธีพระราชทานปริญญาบัตร

พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีพระราชทานปริญญาบัตรแก่บัณฑิตคณะพยาบาลศาสตร์เกื้อการุณย์ รุ่นแรกของมหาวิทยาลัยนวมินทราธิราช ในวันที่ 6 มกราคม พ.ศ. 2559 ณ อาคารใหม่สวนอัมพร พระราชวังดุสิต แขวงดุสิต เขตดุสิต กรุงเทพมหานคร
ปัจจุบันพระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในการประกอบพิธีพระราชทานปริญญาบัตรแก่บัณฑิตมหาวิทยาลัยนวมินทราธิราช ณ หอประชุมนวมภูมินทร์ วชิราวุธวิทยาลัย เขตดุสิต กรุงเทพมหานคร ตั้งแต่ปีการศึกษา 2559 เป็นต้นมา โดยในปีการศึกษา 2559 มีบัณฑิตแพทย์ที่สำเร็จการศึกษาจากคณะแพทยศาสตร์วชิรพยาบาล เข้ารับพระราชทานปริญญาบัตรกับมหาวิทยาลัยนวมินทราธิราชเป็นรุ่นแรก จากที่ก่อนหน้านี้เข้าร่วมรับพระราชทานปริญญาบัตรพร้อมกับมหาวิทยาลัยมหิดลในฐานะสถาบันสมทบและสถาบันร่วมผลิตแพทย์ของมหาวิทยาลัยมหิดล
ในปีการศึกษา 2560 สภามหาวิทยาลัยได้อนุมัติปริญญาวิทยาศาสตรมหาบัณฑิตจากวิทยาลัยพัฒนามหานคร ถือเป็นมหาบัณฑิตจากมหาวิทยาลัยนวมินทราธิราชเป็นรุ่นแรก
รายนามอธิการบดี

|   มหาวิทยาลัยกรุงเทพมหานคร> ลำดับ |   มหาวิทยาลัยกรุงเทพมหานคร> รายนามอธิการบดี |   มหาวิทยาลัยกรุงเทพมหานคร> วาระการดำรงตำแหน่ง |
| --- | --- | --- |
| 1 | นายแพทย์ ธรรมนูญ วานิยะพงศ์ | 19 พฤศจิกายน พ.ศ. 2553 - 12 พฤษภาคม พ.ศ. 2554 (รักษาการ) |
| 2 | รองศาสตราจารย์ ดร. บรรณโศภิษฐ์ เมฆวิชัย | 12 พฤษภาคม พ.ศ. 2554 - 21 มิถุนายน พ.ศ. 2555 (รักษาการ) |
| 3 | ดร. พิจิตต รัตตกุล | 22 มิถุนายน พ.ศ. 2555 - 20 มิถุนายน พ.ศ. 2556 |
มหาวิทยาลัยนวมินทราธิราช
| ลำดับ | รายนามอธิการบดี | วาระการดำรงตำแหน่ง |
| 3 | ดร. พิจิตต รัตตกุล | 21 มิถุนายน พ.ศ. 2556 - 20 มิถุนายน พ.ศ. 2559   21 มิถุนายน พ.ศ. 2559 - 30 มิถุนายน พ.ศ. 2559 (รักษาการ) |
| 4 | รองศาสตราจารย์ นายแพทย์ อนันต์ มโนมัยพิบูลย์ | 1 กรกฎาคม พ.ศ. 2559 - 1 สิงหาคม พ.ศ. 2559 (รักษาการ)   2 สิงหาคม พ.ศ. 2559 - 31 กรกฎาคม พ.ศ. 2563 (วาระที่ 1)   1 สิงหาคม พ.ศ. 2563 - 24 พฤษภาคม พ.ศ. 2564 (รักษาการ)  25 พฤษภาคม พ.ศ. 2564 - ปัจจุบัน (วาระที่ 2) |
รายนามนายกสภามหาวิทยาลัย

| มหาวิทยาลัยกรุงเทพมหานคร> ลำดับ | มหาวิทยาลัยกรุงเทพมหานคร> รายนามนายกสภามหาวิทยาลัย | มหาวิทยาลัยกรุงเทพมหานคร> วาระการดำรงตำแหน่ง |
| --- | --- | --- |
| 1 | หม่อมราชวงศ์สุขุมพันธุ์ บริพัตร | 13 พฤศจิกายน พ.ศ. 2554 - 26 พฤศจิกายน พ.ศ. 2555 (รักษาการ) |
| 2 | ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร | 27 พฤศจิกายน พ.ศ. 2555 - 20 มิถุนายน พ.ศ. 2556 |
มหาวิทยาลัยนวมินทราธิราช
| ลำดับ | รายนามนายกสภามหาวิทยาลัย | วาระการดำรงตำแหน่ง |
| 2 | ศาสตราจารย์คลินิก เกียรติคุณ นายแพทย์ ปิยะสกล สกลสัตยาทร | 21 มิถุนายน พ.ศ. 2556 - 4 กุมภาพันธ์ พ.ศ. 2559 |
| 3 | ศาสตราจารย์ ดร. สุรพล นิติไกรพจน์ | 5 กุมภาพันธ์ พ.ศ. 2559 - 28 มีนาคม พ.ศ. 2562 (วาระที่ 1) 29 มีนาคม พ.ศ. 2562 - ปัจจุบัน (วาระที่ 2) |
ดูเพิ่ม

โรงพยาบาลวชิรพยาบาล
รายชื่อสถาบันอุดมศึกษาในประเทศไทย
แหล่งข้อมูลอื่น

| ด ค กมหาวิทยาลัยนวมินทราธิราช |
| --- | --- |
คณะ: แพทยศาสตร์วชิรพยาบาล • พยาบาลศาสตร์เกื้อการุณย์• วิทยาศาสตร์และเทคโนโลยีสุขภาพ
วิทยาลัย: พัฒนามหานคร • พัฒนาชุมชนเมือง
โรงพยาบาล: วชิรพยาบาล
หมวดหมู่ • โครงการ • สถานีย่อย
| ด ค กสถานศึกษาในเขตดุสิต |
| --- | --- | --- |
| มัธยมศึกษา |  โรงเรียนจิตรลดา  โรงเรียนเซนต์คาเบรียล  โรงเรียนเซนต์ฟรังซีสซาเวียร์คอนแวนต์  โรงเรียนมัธยมวัดเบญจมบพิตร  โรงเรียนโยนออฟอาร์ค  โรงเรียนราชวินิต มัธยม  โรงเรียนราชินีบน  วชิราวุธวิทยาลัย  โรงเรียนวัดน้อยนพคุณ  โรงเรียนวัดราชาธิวาส  โรงเรียนเศรษฐเสถียร  โรงเรียนสาธิตมหาวิทยาลัยราชภัฏสวนสุนันทา  |  |
| อาชีวศึกษา |  วิทยาลัยเทคโนโลยีพณิชยการสามเสน  วิทยาลัยเทคโนโลยีวิมล ศรีย่าน  |  |
| อุดมศึกษา |  มหาวิทยาลัยนวมินทราธิราช  มหาวิทยาลัยสวนดุสิต  มหาวิทยาลัยราชภัฏสวนสุนันทา  มหาวิทยาลัยเทคโนโลยีราชมงคลพระนคร  สถาบันเทคโนโลยีจิตรลดา  |  |
 รายชื่อโรงเรียนในกรุงเทพมหานคร  รายชื่อสถาบันอุดมศึกษาในกรุงเทพมหานคร
มัวร์ (เมือง)

| มัวร์ บันดาร์มาฮารานี |
| --- | --- |
เทศบาล, เมืองหลวง และศูนย์กลาง
Bandar Maharani, The Royal Town Bandar Maharani Bandar Diraja

   ธงตราราชการของมัวร์ ตราอาร์ม
คำขวัญ: Cekap, Amanah, Dinamik, Makmur "Efficient Trustworthy Dynamic Prosperous" (motto of Muar Municipal Council)
ที่ตั้งของมัวร์ในรัฐยะโฮร์
มัวร์   Batu Pahat in    Johorแสดงแผนที่รัฐยะโฮร์มัวร์มัวร์ (ประเทศมาเลเซีย)แสดงแผนที่ประเทศมาเลเซียมัวร์มัวร์ (เอเชียตะวันออกเฉียงใต้)แสดงแผนที่เอเชียตะวันออกเฉียงใต้มัวร์มัวร์ (ทวีปเอเชีย)แสดงแผนที่ทวีปเอเชีย
พิกัด: 2°3′00″N 102°34′00″E﻿ / ﻿2.05000°N 102.56667°E﻿ / 2.05000; 102.56667
Country:  มาเลเซีย
รัฐ:  รัฐยะโฮร์
เขต: เขตมัวร์
ตั้งเมือง: 1885
ตั้งเทศบาล: 2001
การปกครอง
 • ประเภท: Municipal council
 • องค์กร: Muar Municipal Council
 • President: Jamil Hasni Abdullah
พื้นที่
 • ทั้งหมด: 1,376 ตร.กม. (531 ตร.ไมล์)
ความสูง: 36.88 เมตร (121 ฟุต)
ประชากร (2020)
 • ทั้งหมด: 314,776 คน
 • ความหนาแน่น: 230 คน/ตร.กม. (590 คน/ตร.ไมล์)
 • Demonym: Muarian
เขตเวลา: UTC+8 (MST)
 • ฤดูร้อน  (เวลาออมแสง): Not observed
รหัสไปรษณีย์: 84000
National calling code: 06-95xxxxx to 06-98xxxxx
License plate prefix: Jxx
เว็บไซต์: www.mpmuar.gov.my www.johordt.gov.my/pdmuar
มัวร์ (Muar) หรือ บันดาร์มาฮารานี (Bandar Maharani) เป็นเมืองทางประวัติศาสตร์และเป็นศูนย์กลางของเขตมัวร์ รัฐยะโฮร์ ประเทศมาเลเซีย เป็นแหล่งท่องเที่ยวที่ได้รับความนิยมมากที่สุดแห่งหนึ่งในมาเลเซีย  ทั้งทางด้านอาหาร กาแฟ และอาคารก่อนสงครามที่มีประวัติศาสตร์ยาวนาน เมื่อเร็ว ๆ นี้  ประกาศให้เป็นเมืองหลวง (royal town) ของรัฐยะโฮร์โดยสุลต่านอิบราฮิม สุลต่าน อิสกันดาร์ และเป็นเขตเมืองที่ใหญ่เป็นอันดับสี่ (รองจากโจโฮร์บะฮ์รู บาตูปาฮัต และกลวง) ของรัฐยะโฮร์
เบน แอฟเฟล็ก

| เบน แอฟเฟล็ก |
| --- | --- |
แอฟเฟล็ก ในงานแซนดีเอโกคอมมิก-คอน 2017
เกิด: เบนจามิน เกซา แอฟเฟล็ก-โบลดท์  (1972-08-15) 15 สิงหาคม ค.ศ. 1972 (52 ปี) เบิร์กลีย์ รัฐแคลิฟอร์เนีย สหรัฐอเมริกา
ศิษย์เก่า: วิทยาลัยออกซิเดนทอล
อาชีพ: นักแสดง ผู้ผลิตภาพยนตร์
ปีปฏิบัติงาน: 1981–ปัจจุบัน
พรรคการเมือง: เดโมแครต
คู่สมรส: เจนนิเฟอร์ การ์เนอร์  (สมรส 2005; หย่า 2018)  เจนนิเฟอร์ โลเปซ (สมรส 2022; หย่า 2025)
บุตร: 3
ญาติ: เคซีย์ แอฟเฟล็ก (น้องชาย)
เบน แอฟเฟล็ก (อังกฤษ: Ben Affleck หรือชื่อเกิด Benjamin Géza Affleck-Boldt; เกิด 15 สิงหาคม ค.ศ. 1972) เป็นนักแสดงชายชาวอเมริกัน นักเขียนบทภาพยนตร์ ผู้กำกับภาพยนตร์ เป็นพี่ชายของเคซีย์ แอฟเฟล็ก เป็นที่รู้จักในช่วงกลางทศวรรษ 1990 หลังจากมีส่วนเรื่องในภาพยนตร์เรื่อง Mallrats หลังจากนั้นได้รับรางวัลออสการ์จากบทภาพยนตร์ดั้งเดิมยอดเยี่ยมจากภาพยนตร์เรื่อง Good Will Hunting ในปี 1997 เขาได้ก้าวสู่วงการฮอลลีวูดในระดับแถวหน้า เป็นนักแสดงนำในหนังทุนสร้างสูงหลายเรื่องอย่างเช่น Armageddon, Pearl Harbor, Changing Lanes, The Sum of All Fears และ Daredevil
เขามีความสัมพันธ์กับนักแสดง กวินเน็ธ พัลโทรว์ ในปี 1998 และกับนักร้อง นักแสดง เจนนิเฟอร์ โลเปซจนสื่อทั่วโลกเรียกทั้งคู่ว่า "เบนนิเฟอร์" หลังจากนั้นทั้งคู่ก็เลิกรากันในปี 2004 เขาเริ่มออกเดทกับเจนนิเฟอร์ การ์เนอร์ ทั้งคู่แต่งงานกันเมื่อเดือนมิถุนายน ค.ศ. 2005 และมีลูกด้วยกัน 3คน ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) ซึ่งปัจจุบันเป็นชายข้ามเพศ และเปลี่ยนชื่อเป็น ฟิน การ์เนอร์ แอฟเฟล็ก และลูกชายคนที่สามชื่อ ซามูเอล การ์เนอร์ แอฟเฟล็ก (เกิดวันที่ 27 กุมภาพันธ์ 2012) แต่ปัจจุบันทั้งคู่ได้หย่าร้างแล้วในปี ค.ศ. 2018 นอกจากนี้แอฟเฟล็กยังมีส่วนร่วมในกิจกรรมการเมืองและองค์กรไม่แสวงหารายได้ อย่าเช่น A-T Children's Project และยังได้ร่วมก่อตั้งบริษัทกับเพื่อนในวัยเด็กของเขา แม็ตต์ เดม่อน ชื่อบริษัท LivePlanet
ชีวิตช่วงแรก

แอฟเฟล็ก เกิดในเบอร์เคเลย์ รัฐแคลิฟอร์เนีย เป็นบุตรชายของคริสทีน แอน "คริส" (สกุลเดิม โบลดต์) ลูกจ้างโรงเรียนเขตและครู กับทิโมธี แอฟเฟล็ก ผู้ให้คำแนะนำด้านยา, นักสังคมสงเคราะห์, ภารโรง, ช่างซ่อมรถ, บาร์เทนเดอร์ และอดีตนักแสดงที่โรงละครคอมปานีออฟบอสตัน แม่ของแอฟเฟล็ก เข้าศึกษาที่มหาวิทยาลัยฮาร์วาร์ด และสอนที่โรงเรียนรัฐบาลเคมบริดจ์ เขามีน้องชายเป็นนักแสดงเช่นกันชื่อ เคซีย์ แอฟเฟล็ก เขามีเชื้อสายไอร์แลนด์และสกอตแลนด์ ครอบครัวเขาย้ายมาเคมบริดจ์ รัฐแมสซาชูเซตส์ เมื่อเขาอายุยังน้อย พ่อแม่เขาหย่าร้างกันในปี 1984 พออายุได้ 8 ปี แอฟเฟล็กได้พบกับแม็ตต์ เดม่อน ที่อายุ 10 ขวบ เพื่อนที่อยู่ห่างกันไป 2 บล็อก ซึ่งทั้งคู่ต่อมาได้เข้าเรียนที่ Cambridge Rindge and Latin School ด้วยกันถึงแม้ว่าพวกเขาจะอายุต่างกัน แอฟเฟล็กเข้าเรียนต่อที่วิทยาลัยออกซิเดนทอลคอลเลจ ในลอสแอนเจลิส และต่อมหาวิทยาลัยเวอร์มอนต์
ผลงาน > กำกับภาพยนตร์

สืบลับเค้นปมอันตราย (2007)
เดอะ ทาวน์: ปล้นสะท้านเมือง (2010)
อาร์โก้: แผนฉกฟ้าแลบ ลวงสะท้านโลก (2012)
ลีฟ บาย ไนท์ (2017)
ผลงาน > การแสดง

Good Will Hunting (1997)
Armageddon (1998)
Pearl Harbor (2001)
Daredevil (2004)
The Town (2010)
Argo (2012)
Runner Runner (2013)
Gone Girl (2014)
Batman v Superman:Dawn of Justice (2016)
The Accountant (2016)
Live by Night (2017)
Justice League (2017)
ผลตอบรับ

ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 4 เรื่องของ เบน แอฟเฟล็ก
| ปี | เรื่อง | รอตเทนโทเมโทส์ | เมทาคริติก | เมทาคริติก | ทุนสร้าง | รายได้ทั่วโลก |
| --- | --- | --- | --- | --- | --- | --- |
| 2007 | สืบลับเค้นปมอันตราย |  94% (7.75/10) (179 รีวิว) |  | 72 (34 รีวิว) | $19,000,000 | $34,612,443 |
| 2010 | เดอะ ทาวน์: ปล้นสะท้านเมือง |  93% (7.71/10) (227 รีวิว) |  | 74 (42 รีวิว) | $37,000,000 | $154,026,136 |
| 2012 | อาร์โก้: แผนฉกฟ้าแลบ ลวงสะท้านโลก |  96% (8.37/10) (352 รีวิว) |  | 86 (45 รีวิว) | $44,500,000 | $232,325,503 |
| 2017 | ลีฟ บาย ไนท์ |  34% (5.19/10) (230 รีวิว) |  | 49 (43 รีวิว) | $65,000,000 | $22,678,555 |
| เฉลี่ย และ รวม | เฉลี่ย และ รวม |  79% (7.26/10) | 70 | 70 | $165.5 ล้าน | $443,642,637 |
0–59% คำวิจารณ์ที่นักวิจารณ์ไม่ชอบ  60–74% คำวิจารณ์ที่นักวิจารณ์ชอบ  75–100% คำวิจารณ์ที่นักวิจารณ์ชอบมาก
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก
$ ดอลลาร์สหรัฐ
มั่น พัธโนทัย

| มั่น พัธโนทัยม> ป.ช., ม.ว.ม. |
| --- | --- |
มั่น ในปี พ.ศ. 2553

รองนายกรัฐมนตรี
ดำรงตำแหน่ง 2​ ​สิงหาคม​ พ.ศ. 2551 – 9​ กันยายน​  พ.ศ. 2551
นายกรัฐมนตรี: สมัคร สุนทรเวช
รัฐมนตรีว่าการกระทรวงเทคโนโลยีสารสนเทศและการสื่อสาร
ดำรงตำแหน่ง 6  กุมภาพันธ์​  พ.ศ. 2551 – 2​ ธันวาคม​ พ.ศ. 2551
นายกรัฐมนตรี: สมัคร สุนทรเวช​ สมชาย วงศ์สวัสดิ์
ก่อนหน้า: สิทธิชัย โภไคยอุดม โฆษิต ปั้นเปี่ยมรัษฎ์ (รักษาการ)
ถัดไป: ระนองรักษ์ สุวรรณฉวี
รัฐมนตรีช่วยว่าการกระทรวงการคลัง
ดำรงตำแหน่ง 6 มิถุนายน​  พ.ศ. 2553 – 8 สิงหาคม​ พ.ศ. 2554
ก่อนหน้า: พฤฒิชัย ดำรงรัตน์
ถัดไป: บุญทรง เตริยาภิรมย์
เลขาธิการพรรคมาตุภูมิ
ดำรงตำแหน่ง 6 มิถุนายน  พ.ศ. 2553 – 17 มีนาคม​ พ.ศ. 2557
 
ข้อมูลส่วนบุคคล
เกิด: 21 มกราคม พ.ศ. 2484 (84 ปี)

มั่น พัธโนทัย (เกิด 21 มกราคม พ.ศ. 2484) อดีตรัฐมนตรีช่วยว่าการกระทรวงการคลัง ในรัฐบาลอภิสิทธิ์ เวชชาชีวะ อดีตรองนายกรัฐมนตรี และอดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลสมชาย วงศ์สวัสดิ์ เลขานุการรัฐมนตรีประจำสำนักนายกรัฐมนตรี ในรัฐบาลพลเอก สุจินดา คราประยูร
ประวัติ

มั่น พัธโนทัย หรือ ดร.มั่น พัธโนทัย เป็นบุตรของนายสังข์ พัธโนทัย (ที่ปรึกษาคนสนิทของ จอมพล ป.พิบูลสงคราม)กับนาง วิไล พัธโนทัย เกิดเมื่อวันที่ 21 มกราคม พ.ศ. 2484 มีพี่น้องกัน 5 คน ได้แก่ นายมั่น พัธโนทัย นายวรรณไว พัธโนทัย(อดีตวุฒิสมาชิก) นางสิรินทร์ ฮอร์น นางผ่องศรี ฟอร์น วังเด็กก์ และนางวิริยะวรรณ สาทิสสะรัต
ดร.มั่น จบการศึกษาชั้นมัธยม 8 ที่โรงเรียนกรุงเทพคริสเตียนวิทยาลัย สำเร็จการศึกษาระดับปริญญาตรี สาขานิติศาสตร์ (ที่1ของรุ่น)  จากมหาวิทยาลัยธรรมศาสตร์ เมื่อปี พ.ศ. 2507 ระดับปริญญาโท ความสัมพันธ์ระหว่างประเทศ จากอเมริกัน ยูนิเวอร์ซิตี้(American University) ในปี พ.ศ. 2512 ปริญญาโททางรัฐศาสตร์ ที่มหาวิทยาลัยแมริแลนด์(University of Maryland) ในปี พ.ศ. 2516 และระดับปริญญาเอก สาขาเศรษฐศาสตร์ จากมหาวิทยาลัยเคนชิงตัน แคลิฟอร์เนีย ในปี พ.ศ. 2522
นายมั่น มีบุตรสาวและบุตรชาย รวม 4 คน ได้แก่ นส.มนต์วลี พัธโนทัย , นาย สมรรถ พัธโนทัย, นาย สันต์ พัธโนทัย , นาย ชัชว์ พัธโนทัย
การเมือง

ในทางการเมืองเขาได้ร่วมก่อตั้งพรรคสยามประชาธิปไตย ในปี พ.ศ. 2526 และดำรงตำแหน่งเลขาธิการพรรคคนแรก ต่อมาได้รับเลือกตั้งเป็นสมาชิกสภาผู้แทนราษฎร จังหวัดสมุทรปราการ 4 สมัย สมัยแรกในการเลือกตั้งสมาชิกสภาผู้แทนราษฎรในประเทศไทย มีนาคม พ.ศ. 2535 และได้รับเลือกตั้งต่อมาอีกในการเลือกตั้ง พ.ศ. 2535 (ครั้งที่ 2) พ.ศ. 2538  และ  พ.ศ. 2539 และเคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม, มหาดไทย,พาณิชย์, เลขานุการรัฐมนตรีประจำสำนักนายกรัฐมนตรี, ที่ปรึกษารัฐมนตรีว่าการกระทรวงมหาดไทย ต่อมาในปี พ.ศ. 2549 ได้รับเลือกตั้งเป็นสมาชิกวุฒิสภา จังหวัดสมุทรปราการ
มั่น พัธโนทัย เป็นนักการเมืองผู้ใกล้ชิดกับนายวัฒนา อัศวเหมอดีตรัฐมนตรีช่วยว่าการกระทรวงมหาดไทย  นายมั่น ได้กลับเข้าทำงานในพรรคราษฎร ในช่วงปี พ.ศ. 2553 และภายหลังได้เปลี่ยนชื่อพรรคเป็น "พรรคมาตุภูมิ" ต่อมาในปี พ.ศ. 2554 ได้รับเลือกเป็นเลขาธิการพรรคมาตุภูมิ โดยในการเลือกตั้งในวันที่ 3 กรกฎาคม พ.ศ. 2554 ได้ลงรับสมัครเลือกตั้งแบบบัญชีรายชื่อลำดับที่ 2 พรรคมาตุภูมิ
การดำรงตำแหน่งรัฐมนตรี

มั่น พัธโนทัย ได้รับแต่งตั้งเป็น รองนายกรัฐมนตรีและรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลของนายสมัคร สุนทรเวช และรัฐบาลของนายสมชาย วงศ์สวัสดิ์ ต่อมาภายหลังการอภิปรายไม่ไว้วางใจรัฐบาลนายอภิสิทธิ์ เวชชาชีวะ เมื่อวันที่ 31 พฤษภาคม และ 1 มิถุนายน พ.ศ. 2553 ซึ่งเกิดกรณีการลงมติไม่ไว้วางใจรัฐมนตรีของสมาชิกพรรคเพื่อแผ่นดิน ทำให้เกิดกระแสความไม่พอใจของพรรคภูมิใจไทย จึงมีการปรับโควตารัฐมนตรีของพรรคเพื่อแผ่นดิน และดึงพรรคมาตภูมิ เข้าร่วมรัฐบาล โดยนายมั่น พัธโนทัย ดำรงตำแหน่งรัฐมนตรีช่วยว่าการกระทรวงการคลัง
ยศกองอาสารักษาดินแดน

พ.ศ. 2533 นายกองตรี มั่น พัธโนทัย ได้รับพระราชทานยศแห่งกองอาสารักษาดินแดนเป็น นายกองโท มั่น พัธโนทัย
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
การเรียนรู้แบบไม่มีผู้สอน

การเรียนรู้แบบไม่มีผู้สอน (อังกฤษ: unsupervised learning) เป็นเทคนิคหนึ่งของการเรียนรู้ของเครื่อง โดยการสร้างโมเดลที่เหมาะสมกับข้อมูล การเรียนรู้แบบนี้แตกต่างจากการเรียนรู้แบบมีผู้สอน คือ จะไม่มีการระบุผลที่ต้องการหรือประเภทไว้ก่อน การเรียนรู้แบบนี้จะพิจารณาวัตถุเป็นเซตของตัวแปรสุ่ม แล้วจึงสร้างโมเดลความหนาแน่นร่วมของชุดข้อมูล
การเรียนรู้แบบไม่มีผู้สอนสามารถนำไปใช้ร่วมกับการอนุมานแบบเบย์ เพื่อหาความน่าจะเป็นแบบมีเงื่อนไขของตัวแปรสุ่มโดยกำหนดตัวแปรที่เกี่ยวข้องให้ นอกจากนี้ยังสามารถนำไปใช้ในการบีบอัดข้อมูล ซึ่งโดยพื้นฐานแล้ว ขั้นตอนวิธีการบีบอัดข้อมูลจะขึ้นอยู่กับ การแจกแจงความน่าจะเป็นของข้อมูลไม่อย่างชัดแจ้งก็โดยปริยาย
การเรียนรู้แบบไม่มีผู้สอนในอีกรูปแบบหนึ่งคือการแบ่งกลุ่มข้อมูล โดยจะไม่เกี่ยวข้องกับความน่าจะเป็น นอกจากนี้อาจจะดูได้จาก formal concept analysis
นขลิขิต

นขลิขิต หรือ วงเล็บ ( ) เป็นเครื่องหมายวรรคตอนชนิดหนึ่ง มีลักษณะโค้งเหมือนรอยเล็บ เครื่องหมายด้านซ้ายเรียกว่า วงเล็บเปิด ส่วนด้านขวาเรียกว่า วงเล็บปิด (สำหรับภาษาที่เขียนจากขวาไปซ้ายก็จะเรียกกลับกัน) ปกติใช้สำหรับคลุมข้อความที่ขยายหรืออธิบายจากข้อความอื่นให้ความหมายชัดเจนมากขึ้น
การใช้งาน

ใช้ขยายหรืออธิบายความที่อยู่ข้างหน้า ซึ่งการตัดข้อความในวงเล็บออกก็ไม่ได้ทำให้เนื้อความเสียไป
ตำบลพระยาไกร อำเภอยานนาวา จังหวัดพระนคร (ปัจจุบันคือ แขวงวัดพระยาไกร เขตบางคอแหลม กรุงเทพมหานคร)
ใช้ขยายความให้ชัดเจนยิ่งขึ้นเพื่อลดความกำกวม
พระยาอนุมานราชธน (ยง เสฐียรโกเศศ)
เจ้าพระยาพระคลัง (หน)
ใช้กำกับหัวข้อย่อย ซึ่งอาจเป็นตัวอักษรหรือตัวเลข สามารถใช้วงเล็บปิดเพียงอย่างเดียวก็ได้
(ก) (ข) (ค) (ง)
1) 2) 3)
ใช้คลุมตัวระบุเชิงอรรถหรือการอ้างอิง
เสียงลือเสียงเล่าอ้าง อันใดพี่เอย (๑)
ประเพณีเป็นบ่อเกิดของวัฒนธรรม [3]
สำหรับวงเล็บเหลี่ยม ใช้คลุมข้อความที่เติมขึ้นเองในการยกอ้างอิงคำกล่าวเพื่อให้อธิบายความหมายได้ดีขึ้น
"ขายอย่าให้แพง คนเขาจะได้กินลง ฉันขาย [ปลาที่ปู่เย็นหาได้] ถูกๆ เอาไปเถอะ ซื้อไปแกงให้พอหม้อ"
"I appreciate it [the honor], but I must refuse"
"Yf they say the mone is belewe / We must believe that it is true [If they say the moon is blue, we must believe that it is true]"
มีการใช้ […] แทนส่วนที่ถูกตัดทิ้งไประหว่างกลาง และ [sic] สำหรับจุดที่สะกดคำผิดพลาดตามต้นฉบับ
ในทางคณิตศาสตร์ และการเขียนโปรแกรม นขลิขิตมักจะหมายถึงส่วนที่มีความสำคัญ ต้องดำเนินการก่อน
(2 + 4) × 3 = 6 × 3 = 18
$ch = 0x80 | ($codepoint >> 6) & 0x3f;
ทั้งนี้ไม่รวมถึงไวยากรณ์เฉพาะของแต่ละภาษาที่ใช้วงเล็บชนิดต่างๆ เป็นส่วนหนึ่งของไวยากรณ์
การเขียนวงเล็บ ควรเว้นวรรคก่อนวงเล็บเปิดหนึ่งเคาะ หลังวงเล็บปิดหนึ่งเคาะ ส่วนข้อความภายในให้เขียนติดกับวงเล็บ  เช่น xxx (yyy) zzz